   ڪراچي (ويب ڊيسڪ) ڪورونا وائرس سبب لاڪ ڊائون جي ڪري جتي عام ماڻهو گهرن تائين محدود آهن، اتي ئي وري شوبز شخصيتون به مصروف رهڻ ۽ عوام ۾ آگاهي لاءِ نوان طريقا اختيار ڪري رهيون آهن. لاڪ ڊائون دوران ڪجهه شوبز ستارا پنهنجي گهرن جي صفائي ڪري رهيا آهن ته ڪجهه وري مختلف قسمن جا کاڌا ٺاهڻ سيکاري رهيا آهن، ان صورتحال ۾ اداڪارا صبا قمر به پاڻ کي مصروف رکڻ لاءِ نئون طريقو ڳولي ورتو آهي. صبا قمر ٽوئيٽر تي اعلان ڪيو آهي ته مان پنهنجو يوٽيوب چئنل لانچ ڪري رهي آهيان. ان ڏس ۾ صحافين سان ڳالهائيندي صبا قمر جو چوڻ هو ته مان غور ويچار کانپوءِ پنهنجو يوٽيوب چئنل لانچ ڪرڻ جو فيصلو ڪيو آهي، مان ان پليٽ فارم ذريعي پنهنجي راءِ جو اظهار ڪرڻ چاهيان ٿي. اداڪارا موجب مان وڏي محنت کانپوءِ شوبز ۾ اهو مقام حاصل ڪيو آهي ۽ لڳي ٿو ته ان دوران مان گهڻو ڪجهه سکيو به آهي، مان سدائين نوجوان نسل سان گڏ ڪم ڪرڻ جي خواهشمند رهي آهيان، ان سان منهنجي ٽئلينٽ ۾ به اضافو ٿيندو. هن چيو ته مان هڪ کانپوءِ هڪ قدم اڳتي وڌائيندي آهيان، منهنجي ٽيم مون کي سمجهندي آهي، ٽيم سان منهنجو هڪ سمورو شيڊيول تيار رهندو آهي.